Om Stange Karateklubb

Stange karateklubb ble stiftet 06.01.1998 av Anne Grethe og Anders Ingvoldstad. Det er Anders Ingvoldstad, 3 DAN, som er hovedtrener i dag.

Stange Karateklubb er godkjent og medlem av JKA Norway.

Vi har medlemmer i alle aldre, fra 6år til 60 år.

Vi legger stor vekt på at alle skal trives, og ha det moro samtidig som man trener. Hos oss lærer du selvforsvar, konsentrasjon, disiplin og får mye tøy og bøy. Vi har samlinger med graderinger 2 ganger i året.

Stange karateklubb formidler tradisjonell shotokan karate i et spennende, utfordrende og sosialt aktivt miljø, preget av respekt og ydmykhet for egen og andres læring.

Utøverne forplikter seg på følgende grunnsetninger:   
1. Unngå voldelig oppførsel.  
2. Respekter andre.  
3. Dyrk ånden til utholdenhet.  
4. Vær trofast.  
5. Perfeksjoner din karakter.

Stange Karateklubb driver sin virksomhet i Stange kommune og søker samarbeid med andre klubber for å gi utøverne gode treningsmuligheter, et bredt sosialt fellesskap og sikre kvaliteten i sin utøvelse av stilarten shotokan karate.

Stange Karateklubb er medlem av Norges Idrettsforbund med klubbnummer: 0417.0032 og har vedtekter som harmonerer med standardvedtektene for idrettslag i Norges Idrettsforbund.